ఒకప్పుడు టాలీవుడ్ ఇండస్ట్రీని ఏలడమే గాక నేటితరం హీరోలతో సైతం పోటీపడుతున్నారు ఆ నలుగురు సీనియర్ హీరోలు. ఆ నలుగురే చిరంజీవి, బాలకృష్ణ, వెంకటేష్, నాగార్జున. ఈ నాలుగురిదీ ఒక్కొక్కరిదీ ఒక్కో స్టైల్. ఇక అభిమానుల విషయానికొస్తే ఎవరికీ వారేసాటి. కోట్లలో అభిమానలోకం వీరిసొంతం.. బోలెడంత మంది అభిమానులకు ఈహీరోల చిత్రాలంటే మక్కువ. కాగా వీరు తెరపై నటనా ప్రతిభనే కాకుండా.. కొన్నిసందర్భాల్లో తెరవెనుక గొంతువిప్పి పాడి వారివారి ప్రతిభను ప్రేక్షకలోకానికి పరిచయం చేశారు.మెగాస్టార్ చిరంజీవి 'చాయ్ చటుక్కునా తాగారా భాయ్.. చాయ్ చమక్కులే చూడరా భాయ్' అంటూ గొంతువిప్పి చాయ్ గొప్పతనం తెలిపాడు. ఇక ఆ తర్వాత యువసామ్రాట్ నాగార్జున గొంతువిప్పి 'వినుడు వినుడు ఈ సిగరేట్ గాద..' అంటూ సిగరేట్ ప్రాముఖ్యతను చెప్పే ప్రయత్నం చేశాడు. ఈ మధ్యనే విక్టరీ వెంకటేష్ గొంతువిప్పి 'జింగి జింగిడి' అంటూ చిల్డ్ బీర్ గురించి చెప్పబోయాడు. తాజాగా బాలయ్యబాబు పైసా వసూల్ చిత్రంలో 'మామ ఏక్ పెగ్ లావో..' అంటూ తన వాయిస్ వినిపించాడు. ఇలా సీనియర్ హీరోలు గొంతువిప్పి పాటలు పాడటం వారి వారి అభిమానులను సంతోషపెడుతోంది.
okappudu tollivood industriini eladame gaaka netitaram heerolatho saitam potiipadutunnaaru aa naluguru seanier heerolu. aa nalugure chiranjeevi, balakrishna, venkatesh, nagarjuna. ee naaluguridii okkokkaridii okko style. ika abhimaanula vishayaanikoste evariki varesati. kotlalo abhimaanalokam veerisontam.. boledanta mandi abhimaanulaku eeheerola chitralante makkuva. kaga veeru terapai natana pratibhane kakunda.. konnisandarbhallo teravenuka gontuvippi paadi vaarivaari pratibhanu prekshakalokaaniki parichayam chesaru.megastar chiranjeevi 'chaay chatukkuna tagara bhay.. chaay chamakkule chudara bhay' antuu gontuvippi chaay goppatanam telipaadu. ika aa tarvaata yuvasamrat nagarjuna gontuvippi 'vinudu vinudu ee sigarate gaada..' antuu sigarate praamukhyatanu cheppe prayatnam cheshaadu. ee madhyane viktari venkatesh gontuvippi 'jingi jingidi' antuu child beer gurinchi cheppaboyadu. taajaagaa balayyababu paisa vasool chitramlo 'maama ek peg lavo..' antuu tana vais vinipinchaadu. ilaa seanier heerolu gontuvippi paatalu paadatam vaari vaari abhimaanulanu santoshapedutondi.